A Nemzeti Szakképzési és Felnőttképzési Tanács (NSZFT)

2012. november 26-ai ülésén hozott 32-42/2012.11.26. számú állásfoglalásai

**32/2012.11.26. sz. állásfoglalás**

A Nemzeti Szakképzési és Felnőttképzési Tanács megtárgyalta és támogatja a Nemzetgazdasági Minisztérium által benyújtott, *„Javaslat a felnőttképzésről szóló 2013. évi ... törvényről”* tárgyú, NGM/23685/4/2012 iktatószámú előterjesztést.

**33/2012.11.26. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„Javaslat jogszabályváltozásnak (a felnőttképzésről szóló 2001. évi CI. törvény) megfelelően kialakított elektronikus adatbázis ellenőrzésére és tárolására alkalmas rendszer, valamint a szakképzési törvényben előírt elektronikus törzslap és bizonyítvány nyilvántartás fejlesztésének támogatására”* tárgyú, NGM/23685/5/2012 iktatószámú előterjesztést.

Az NSZFT javasolja a nemzetgazdasági miniszternek a program jóváhagyását, illetve a program előterjesztés szerinti végrehajtására a Nemzeti Munkaügyi Hivatal támogatását 100.600.000,- Ft, azaz százmillió-hatszázezer forint keretösszegben a Nemzeti Foglalkoztatási Alap képzési alaprész 2012. évi központi kerete terhére utólagos elszámolási kötelezettséggel.

**34/2012.11.26. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és az alábbi megjegyzéssel elfogadta a *„Javaslat a szakképző iskolák szakképzési célú eszközparkjának felmérésére, infrastruktúra térkép elkészítésére”* tárgyú, NGM/23685/6/2012 iktatószámú előterjesztést.

Az NSZFT javasolja a nemzetgazdasági miniszternek a program jóváhagyását, illetve a program előterjesztés szerinti végrehajtására a Nemzeti Munkaügyi Hivatal támogatását 50.000.000,- Ft, azaz ötvenmillió forint keretösszegben a Nemzeti Foglalkoztatási Alap képzési alaprész 2012. évi központi kerete terhére utólagos elszámolási kötelezettséggel, oly módon, hogy – a megalapozottság és az ellenőrizhetőség érdekében – a költségterv 1-3. sorában feltüntetett tevékenységek tervezett költségei kerüljenek kirészletezésre a támogatói döntést megelőzően.

**35/2012.11.26. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„Javaslat a szakképzési szakértők szakképzési változásokra való felkészítésére”* tárgyú, NGM/23685/7/2012 iktatószámú előterjesztést.

Az NSZFT javasolja a nemzetgazdasági miniszternek a program jóváhagyását, illetve a program előterjesztés szerinti végrehajtására a Nemzeti Munkaügyi Hivatal támogatását 50.000.000,- Ft, azaz ötvenmillió forint keretösszegben a Nemzeti Foglalkoztatási Alap képzési alaprész 2012. évi központi kerete terhére utólagos elszámolási kötelezettséggel, oly módon, hogy – a költséghatékony forrásfelhasználás érdekében – a felkészítések alkalmával biztosításra kerülő catering szolgáltatás megrendelése a minimálisan szükséges mértékben, a legtakarékosabb módon történjen. A támogatási összeg az így elérhető esetleges megtakarítással csökkentett mértékben kerüljön meghatározásra.

**36/2012.11.26. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„Javaslat a duális szakképzés népszerűsítését célzó országos médiakampány támogatására”* tárgyú, NGM/23685/8/2012 iktatószámú előterjesztést.

Az NSZFT javasolja a nemzetgazdasági miniszternek a program jóváhagyását, illetve a program előterjesztés szerinti végrehajtására a Nemzeti Munkaügyi Hivatal támogatását 203.749.500 Ft, azaz kettőszázhárommillió-hetesszáznegyvenkilencezer-ötszáz forint keretösszegben a Nemzeti Foglalkoztatási Alap képzési alaprész 2012. évi központi kerete terhére utólagos elszámolási kötelezettséggel, oly módon, hogy – a kampány hatékonyságával kapcsolatos visszajelzés érdekében – a projekt keretében elért eredményekről, illetve a program aktuális állásáról a Nemzeti Munkaügyi Hivatal a 2013. június 30-ai állapot szerint 2013. július 15-éig nyújtson be részbeszámolót a Nemzetgazdasági Minisztérium, illetve a Nemzeti Szakképzési és Felnőttképzési Tanács részére. Az NSZFT – a Magyar Kereskedelmi és Iparkamarát képviselő tagjának kezdeményezésére – javasolja továbbá, hogy a program az MKIK bevonásával és szakmai támogatásával valósuljon meg.

**37/2012.11.26. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„Javaslat a kerettantervi ajánlások bevezetésének országos vizsgálatára, a tapasztalatok beépítése a fejlesztési folyamatokba”* tárgyú, NGM/23685/9/2012 iktatószámú előterjesztést.

Az NSZFT javasolja a nemzetgazdasági miniszternek a program jóváhagyását, illetve a program előterjesztés szerinti végrehajtására a Nemzeti Munkaügyi Hivatal támogatását 26.143.000,- Ft, azaz huszonhatmillió-egyszáznegyvenháromezer forint keretösszegben a Nemzeti Foglalkoztatási Alap képzési alaprész 2012. évi központi kerete terhére utólagos elszámolási kötelezettséggel, oly módon, hogy – a megalapozottság és az ellenőrizhetőség érdekében – a költségterv 1., 3. és 5. sorában feltüntetett tevékenységek tervezett költségei kerüljenek kirészletezésre a támogatói döntést megelőzően.

**38/2012.11.26. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„Javaslat a Környezetvédelem-vízgazdálkodás szakmacsoportban 2012/2013. tanévben megszervezésre kerülő Országos Szakmai Tanulmányi Verseny (OSZTV) támogatására”* tárgyú, NGM/23685/10/2012 iktatószámú előterjesztést.

Az NSZFT javasolja a nemzetgazdasági miniszternek a program jóváhagyását, illetve a program végrehajtására a Nemzeti Agrárszaktanácsadási, Képzési és Vidékfejlesztési Intézet támogatását 6.951.000.-Ft, azaz hatmillió-kilencszázötvenegyezer forint keretösszegben a Nemzeti Foglalkoztatási Alap képzési alaprész 2012. évi központi kerete terhére, utólagos elszámolási kötelezettséggel.

**39/2012.11.26. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„A felsőfokú szakképzés munkaerő-piaci relevancia vizsgálatára és szakmai gyakorlati koncepció elkészítésére”* tárgyú, NGM/23685/11/2012 iktatószámú előterjesztést.

Az NSZFT javasolja a nemzetgazdasági miniszternek a program jóváhagyását, illetve a program előterjesztés szerinti végrehajtására a Nemzeti Munkaügyi Hivatal támogatását 78.409.000,- Ft, azaz hetvennyolcmillió-négyszázkilencezer forint keretösszegben a Nemzeti Foglalkoztatási Alap képzési alaprész 2012. évi központi kerete terhére utólagos elszámolási kötelezettséggel, oly módon, hogy a költségterv 2. és 3. sorában feltüntetett feladatokhoz kapcsolódóan az 5 fős szakértői csoport összetétele úgy módosuljon, hogy abban a felsőoktatás egy szakértője is delegálásra kerülhessen.

**40/2012.11.26. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„Javaslat a Speciális nevelési igényű tanulókat oktató intézmények pályaorientációs tevékenységének szakmai támogatására, valamint a program megvalósításához szükséges forrás biztosítására”* tárgyú, NGM/23685/12/2012 iktatószámú előterjesztést.

Az NSZFT javasolja a nemzetgazdasági miniszternek a program jóváhagyását, illetve a program előterjesztés szerinti végrehajtására a Nemzeti Munkaügyi Hivatal támogatását 89.912.700,- Ft, azaz nyolcvankilencmillió-kilencszáztizenkettőezer-hétszáz forint keretösszegben a Nemzeti Foglalkoztatási Alap képzési alaprész 2012. évi központi kerete terhére utólagos elszámolási kötelezettséggel, oly módon, hogy – a fenntarthatósági szempontokat figyelembe véve - az előterjesztés kerüljön kiegészítésre a program által elért eredmények hozzáférhetőségével, továbbá kerüljön meghatározásra a szakértők által összeállításra kerülő kérdőívekkel vizsgálni kívánt célcsoport nagysága.

**41/2012.11.26. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„Javaslat a magán és egyházi fenntartású szakiskolák fenntartói együttműködésének erősítésére”* tárgyú, NGM/23685/13/2012 iktatószámú előterjesztést.

Az NSZFT javasolja a nemzetgazdasági miniszternek a program jóváhagyását, illetve a program előterjesztés szerinti végrehajtására a Nemzeti Munkaügyi Hivatal támogatását 53.740.050,- Ft, azaz ötvenháromillió-hétszáznegyvenezer-ötven forint keretösszegben a Nemzeti Foglalkoztatási Alap képzési alaprész 2012. évi központi kerete terhére utólagos elszámolási költséggel, oly módon, hogy az előterjesztés kerüljön kiegészítésre azzal, hogy milyen segítséget kapnak a sikeresen pályázók, illetve kerüljön pontosításra, hogy klaszterként, hálózatként vagy más formában valósul meg az együttműködés. E mellett az egyházak részéről a fenntartói oldal kerüljön bevonásra a program megvalósításába, a hálózat működésének előkészítésébe, továbbá az Emberi Erőforrások Minisztériumának illetékes államtitkársága is kapjon tájékoztatást a program indulásáról. Fentieken túlmenően számszaki szempontból is szükséges az előterjesztést felülvizsgálni, mely vizsgálat eredményének függvényében a szükséges támogatási összeg csökkenhet.

**42/2012.11.26. sz. állásfoglalás**

A Nemzeti Szakképzési és Felnőttképzési Tanács megtárgyalta és elfogadta a *„Javaslat az 54 és 55-ös szakképesítések kreditértéke meghatározásának támogatására a felsőoktatási alapszakokba történő beszámíthatóság érdekében”* tárgyú, NGM/23685/14/2012 iktatószámú előterjesztést.

A Nemzeti Szakképzési és Felnőttképzési Tanács javasolja a nemzetgazdasági miniszternek a program jóváhagyását, illetve a program végrehajtására a Nemzeti Munkaügyi Hivatal támogatását 51.471.000,- Ft, azaz ötvenegymillió-négyszázhetvenegyezer forint keretösszegben a Nemzeti Foglalkoztatási Alap képzési alaprész 2012. évi központi kerete terhére, utólagos elszámolási kötelezettséggel.

Budapest, 2012. november 29.